gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3848, del 02-10-2000 (2000/7508)

Informació pública del pla parcial modificatiu del pla general, l'expedient d'homologació, el projecte d'urbanització i el projecte de reparcel·lació del sector 27 La Coronelita.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7508


Organisme emissor
:   Ajuntament de Torrevieja

Tipus de document
:   Anunci

Informació pública del pla parcial modificatiu del pla general, l'expedient d'homologació, el projecte d'urbanització i el projecte de reparcel·lació del sector 27 La Coronelita. [2000/F7508]
  
Pedro A. Hernández Mateo, alcalde president de l'Ajuntament de Torrevieja, fa saber:
  
Havent presentat la mercantil Promociones Altos del Edén, SL, representada pel senyor Salvador Robles Larrosa, el pla parcial modificatiu del pla general, l'expedient d'homologació, el projecte d'urbanització i el projecte de reparcel·lació del sector 27 La Coronelita, a l'empara del que s'estableix en els articles 45, 46, 52 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública pel termini de 20 dies, comptats a partir de la publicació de l'edicte en el Diari Oficial de la Generalitat Valenciana i en un diari d'informació general. Durant el termini esmentat es podran presentar totes les al·legacions o documents que s'estimen convenients.
  
L'expedient complet estarà exposat al públic durant aquest termini a l'Ajuntament de Torrevieja, Servei d'Urbanisme.
Diari Oficial de la Generalitat Valenciana


Sumari del DOGV 3675, del 27-01-2000 (2000/218)

Informació pública de l'aprovació definitiva de l'homologació modificativa del sector 2 del Pla General d'Ordenació Urbana de Sagunt.
-------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/218


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació definitiva de l'homologació modificativa del sector 2 del Pla General d'Ordenació Urbana de Sagunt. [2000/M218]
  
Vist que el conseller d'Obres Públiques, Urbanisme i Transports, en data 11 de juny de 1999, va adoptar l'acord d'aprovar definitivament l'homologació modificativa del sector 2 del Pla General d'Ordenació Urbana de Sagunt.
  
Vist que mitjançant la dita resolució s'entén aprovat el pla parcial sector oest del SUP-2 de Sagunt.
  
Vist que en data 29 de juliol de 1999, es va procedir a l'aprovació definitiva de la modificació del pla parcial del SUP-2 del sector oest.
  
Atés el que disposa l'article 70.2 de la Llei 7/1985, de 2 d'abril, Reguladora de les Bases de Règim Local.
  
Mitjançant aquest edicte es procedeix, en compliment de l'anterior, a la publicació de les normes del pla parcial sector oest de SUP-2, i la seua modificació de data 29 de juliol de 1999, mitjançant el refós del dit text, que es publicarà en el Butlletí Oficial de la Província de València.
Diari Oficial de la Generalitat Valenciana


Sumari del DOGV 3780, del 27-06-2000 (2000/5365)

Informació pública del pla especial que té com a objecte ampliar la zona dotacional escolar, sítia a la unitat d'execució inclosa en el programa d'actuació integrada de María Cristina.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5365


Organisme emissor
:   Ajuntament de Novelda

Tipus de document
:   Anunci

Informació pública del pla especial que té com a objecte ampliar la zona dotacional escolar, sítia a la unitat d'execució inclosa en el programa d'actuació integrada de María Cristina. [2000/A5365]
  
L'Ajuntament en ple, en la sessió ordinària celebrada amb data 1 de juny de 2000, va acordar sotmetre a informació pública pel termini de 20 dies el pla especial, l'objecte del qual és ampliar la zona dotacional escolar, sítia en la unitat d'execució continguda en el programa d'actuació integrada de María Cristina.
  
L'anterior documentació podrà ser consultada en les dependències d'aquest Ajuntament, durant el termini de 20 dies, comptats des de la publicació d'aquest anunci al Diari Oficial de la Generalitat Valenciana, d'acord amb allò disposat a l'article 38 de la Llei Reguladora de l'Activitat Urbanística, amb la finalitat que es puguen formular, en el seu cas, les al·legacions que s'estimen convenients.
Diari Oficial de la Generalitat Valenciana


Sumari del DOGV 3667, del 17-01-2000 (2000/164)

Informació pública de la modificació del pla parcial del centre estival d’Orpesa (Castelló).
--------------------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/164


Organisme emissor
:   Loger, SA

Tipus de document
:   Anunci

Informació pública de la modificació del pla parcial del centre estival d'Orpesa (Castelló). [2000/M164]
  
En compliment del que disposen els articles 48, 52, 55 i concordants de la Llei 6/1994, de 15 de novembre, Reguladora de l'Activitat Urbanística (LRAU), respecte a simplificació de procediment a instàncies d'un particular en relació amb l'article 46.3 de l'esmentat text legal, Loger, SA fa públic que havent-hi formulat la modificació de pla parcial del centre estival d'Orpesa, aquesta s'exposa a informació pública pel termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana. L'objecte de la present modificació és l'especificació del paràmetres urbanístics de la parcel·la T així com el volum i l'ampliació dels usos de la parcel·la Y, amb l'aclariment també de les ordenances que regulen l'ús de les parcel·les propietat de qui promou aquesta modificació.
  
La documentació relativa a la modificació podrà ser objecte de pública consulta a la notaria de la senyora Esperança Quiles Pomares, situada al carrer de Sant Tomàs, número 115, primer pis, de Benicàssim, en del termini de 20 dies hàbils comptats a partir del següent a la publicació d'aquest anunci en el Diari Oficial de la Generalitat Valenciana, podent obtenir-ne una còpia.
  
Així mateix, una còpia de la modificació del pla parcial fou dipositada a l'Ajuntament d'Orpesa, amb data de 12 de gener del present any, d'acord al que disposa l- article 48.1.a) de la Llei 6/1994 de 15 de novembre, fent constar la possibilitat de consultar a l'Ajuntament d'Orpesa, les actuacions derivades de la documentació dipositada i de presentar-hi al·legacions.
Diari Oficial de la Generalitat Valenciana


Sumari del DOGV 3866, del 27-10-2000 (2000/8260)

Informació pública de la liquidació definitiva de les obres de la unitat d'execució número 25.
----------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8260


Organisme emissor
:   Ajuntament de Benicàssim

Tipus de document
:   Anunci

Informació pública de la liquidació definitiva de les obres de la unitat d'execució número 25. [2000/F8260]
  
La Comissió de Govern, en la sessió del dia 29 de setembre de 2000, va acordar sotmetre a informació pública el compte de liquidació definitiva de la unitat d'execució número 25 del Pla General d'Ordenació Urbana de Benicàssim.
  
El compte, així com l'expedient presentat per l'Agrupació d'Interés Urbanístic de la Unitat d'Execució Número 25, es troben depositats a l'Ajuntament de Benicàssim (carrer del Metge Segarra, 4), sotmesos a informació pública per un període de 20 dies a comptar des de la publicació d'aquest anunci en el Diari Oficial de la Generalitat Valenciana, a disposició de qualsevol que vulga examinar-lo, i s'hi poden presentar les al·legacions pertinents.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3890, del 01-12-2000 (2000/9424)

Informació pública de l'acord relatiu a facultar el president de la Corporació o qui legalment el substituesca, per acceptar les delegacions de les facultats municipals, en matèria de gestió tributària de l'impost sobre vehicles de tracció mecànica.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9424


Data del document
:   27-10-2000

Organisme emissor
:   Diputacio Provincial d'Alacant

Tipus de document
:   Acord

Descriptors 

:   * delegació de poders
    * competència administrativa
    * administració local
    * impost local

Informació pública de l'acord relatiu a facultar el president de la Corporació o qui legalment el substituesca, per acceptar les delegacions de les facultats municipals, en matèria de gestió tributària de l'impost sobre vehicles de tracció mecànica. [2000/X9424]
  
La Diputació Provincial d'Alacant, en sessió plenària de data 13 de juliol de 2000, adoptà entre altres l'acord següent:
  
Facultar el president de la corporació o qui legalment el substituesca per acceptar les delegacions de les facultats municipals que, en matèria de gestió tributària de l'impost sobre vehicles de tracció mecànica, els atribueix la Llei 39/1988, de 28 de desembre, Reguladora de les Hisendes Locals, l'entrada en vigor i termini de vigència del qual puga ser diferent al que preveu l'apartat quart, punt 2n, de l'Acord del ple de la Diputació Provincial, de 2 d'octubre de1997, el qual establia que l'entrada en vigor del conveni tindrà lloc en la mateixa data de l'aprovació de la delegació i estarà vigent fins el 31 de desembre de 2002.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 3666, del 14-01-2000 (1999/10063)

Informació pública de la declaració de la zona de la Dehesa com a paratge natural municipal.
--------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/10454


Organisme emissor
:   Ajuntament de Soneja

Tipus de document
:   Anunci

Informació pública de la declaració de la zona de la Dehesa com a paratge natural municipal. [1999/M10974]
  
L'ajuntament en ple, en sessió ordinària de data 25 de maig de 1999, va aprovar iniciar la declaració de la zona de la Dehesa com a paratge natural municipal, segons la delimitació escrita i gràfica que es troba en l'expedient.
  
Amb data de 23 de novembre de 1999 la Direcció General de Planificació i Gestió del Medi emet el criteri de conformitat positiu a la proposta de declaració del paratge natural municipal la Dehesa. Cosa que s'exposa al públic, per termini d'un mes, perquè es presenten les al·legacions que s'estimen convenients, tot això de conformitat amb el que estableix l'article 6 del Decret 109/1998, de 29 de juliol, del Govern Valencià, pel qual es regula la declaració de paratges naturals municipals.
Diari Oficial de la Generalitat Valenciana


Sumari del DOGV 3758, del 26-05-2000 (2000/3900)

Notificació de la provisió d'incoació de l'expedient 2/2000.
------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3900


Organisme emissor
:   Conselleria d'Economia i Hisenda

Tipus de document
:   Anunci

Notificació de la provisió d'incoació de l'expedient 2/2000. [2000/S3900]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant aquest edicte es notifica a les persones interessades que a continuació s'expressen les provisions d'incoació d'expedient i plec de càrrecs, dictats per l'instructor dels respectius expedients de sanció.
  
1. Expedient número 2/2000. Interessat expedientat: senyor Antonio Juan Hernández Cuella, document nacional d'identitat número 80039651. Provisió d'incoació d'expedient de la Comissió Tècnica del Joc en la qual es nomena instructor el senyor Vicente Antelo Malonda, i plec de càrrecs de data 4 d'abril de 2000, per instal·lar i explotar l'establiment denominat Cibercentro, situat al carrer San Sebastián, 4-b, de Villena (Alacant). L'últim domicili conegut és el de carrer San Sebastián, 4-b, de Villena (Alacant)
  
Cosa que es comunica a les persones interessades als efectes oportuns i previstos en l'article 135 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, a fi que en el termini de deu dies hàbils puguen al·legar en la seua defensa el que estimen oportú, d'acord amb l'article 30 de la Llei 4/1988, de 3 de juny, de la Generalitat Valenciana, del Joc en la Comunitat Valenciana.
  
Aquests fets poden ser constitutius d'infraccions tipificades en els articles 23 a 25 de l'esmentada Llei 4/1988, de 3 de juny, i els podran correspondre les sancions establides en els articles 27 i 28 del text legal esmentat, i correspon imposar la sanció al conseller d'Economia i Hisenda, d'acord amb el que estableix l'esmentat article 27.
  
I perquè servisca de notificació a les persones interessades consignades anteriorment, s'expedeix aquest edicte.
Diari Oficial de la Generalitat Valenciana


Sumari del DOGV 3823, del 28-08-2000 (2000/6914)

Informació pública dels documents urbanístics referits a la unitat d'execució Rei En Jaume.
-------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6914


Organisme emissor
:   Ajuntament de Llanera de Ranes

Tipus de document
:   Anunci

Informació pública dels documents urbanístics referits a la unitat d'execució Rei En Jaume. [2000/F6914]
  
La Comissió de Govern, en la sessió del dia 25 de juliol de 2000, va acordar sotmetre a informació pública els documents urbanístics que més avall s'enumeren, relatius a la unitat d'execució Rei En Jaume de les normes subsidiàries de planejament municipal.
  
- Programa d'actuació integrada per gestió directa amb redelimitació d'unitats d'execució.
  
- Projecte de reparcel·lació amb inclusió de la imposició de les quotes provisionals d'urbanització.
  
- Projecte d'urbanització conjunta amb la unitat d'execució número 3.
  
Cosa que es fa pública en compliment del que s'estableix en els articles 46, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la inserció d'aquest edicte en el Diari Oficial de la Generalitat Valenciana i en el periòdic Las Provincias, i a l'efecte que els interessats per l'actuació, si ho estimen oportú, puguen presentar alternatives tècniques a la que s'exposa, al·legacions o qualsevol altra acció que estimen pertinent, durant el termini de 20 dies hàbils comptat des de l'endemà de l'última publicació d'aquest edicte. Les proposicions juridicoeconòmiques es podran presentar durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica distinta a l'exposada.
  
Durant el període d'informació pública els documents urbanístics i l'expedient tramitat podran ser objecte de consulta a la Secretaria de l'ajuntament, en horari de 09.00 a 14.00 hores.
Diari Oficial de la Generalitat Valenciana


Sumari del DOGV 3664, del 12-01-2000 (1999/10736)

Rotlle d'apel·lació número 877/1998. Cèdula de notificació.
-----------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10142


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 877/1998. Cèdula de notificació. [1999/Q10700]
  
La Secció Sisena de l'Audiència Provincial de València ha dictat, en el rotlle d'apel·lació número 877/1998, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència 614
  
- President: Vicente Ortega Llorca
  
- Magistrats:
  
· Ana Pérez Tórtola
  
· Juan Fermín Prado Arditto
  
València, 8 de juny de 1999
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici verbal, promogudes davant el Jutjat de Primera Instància número 7 de València per la senyora Florentina Castellano Calero contra la companyia d'assegurances Zurich i el senyor José Luis Colomer Donderis, sobre reclamació de quantitat; pendents davant d'aquesta secció en virtut del recurs d'apel·lació interposat pels demandats, els quals a l'escrit d'apel·lació van al·legar els motius pels quals dissentien de la resolució dictada en primera instància.
  
Decisió
  
1. Desestimar el recurs d'apel·lació interposat per la representació del senyor José Luis Colomer Donderis i per la companyia d'assegurances Zurich davant la sentència de data 13 de maig de 1998, dictada pel Jutjat de Primera Instància número 7 de València, i confirma-la en totes les parts d'aquesta.
  
2. Imposar les costes causades en aquesta alçada a la part apel·lant.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposat cap recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Ángel Doménech Colom.
Diari Oficial de la Generalitat Valenciana


Sumari del DOGV 3883, del 22-11-2000 (2000/9231)

Correcció d'errades de la ressenya de la Resolució del conseller d'Obres Públiques, Urbanisme i Transports, de 26 de setembre de 2000.
--------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9231


Data del document
:   15-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades

 Descriptors 

:   * Dénia
    * pla d'urbanisme

Correcció d'errades de la ressenya de la Resolució del conseller d'Obres Públiques, Urbanisme i Transports, de 26 de setembre de 2000. [2000/M9231]
  
Advertida una errada en la publicació en el Diari Oficial de la Generalitat Valenciana número 3.872, de 7 de novembre de 2000, relatiu a la ressenya de la Resolució del conseller d'Obres Públiques, Urbanisme i Transports, de 26 de setembre de 2000, per la qual s'aprova definitivament la revisió i l'adaptació del Pla General d'Ordenació Urbana de Dénia juntament a les modificacions puntuals i la resta de documentació que ha sigut sotmesa a nova informació pública i aprovada provisionalment per la corporació local, en compliment de sentència ferma.
  
On diu:
  
« ... la qual s'ha publicat juntament amb les normes urbanístiques aprovades, en el Butlletí Oficial de la Província de València número 241, de 19 d'octubre de 2000.»;
  
Ha de dir:
  
« ... la qual s'ha publicat juntament amb les normes urbanístiques aprovades, en el Butlletí Oficial de la Província d'Alacant número 241, de 19 d'octubre de 2000.
Diari Oficial de la Generalitat Valenciana


Sumari del DOGV 3787, del 06-07-2000 (2000/5579)

Informació pública de l'estudi d'impacte ambiental del sector 27 del Pla General d'Ordenació Urbana.
----------------------------------------------------------------------------------------------------

### Dades del document

Número de DOGV
:   3787

Data del DOGV
:   06-07-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/5579


Organisme emissor
:   Ajuntament de Torrevieja

Tipus de document
:   Anunci

Informació pública de l'estudi d'impacte ambiental del sector 27 del Pla General d'Ordenació Urbana. [2000/Q5579]
  
Pedro Ángel Hernández Mateo, alcalde president de l'Ajuntament de Torrevieja, fa saber:
  
Una vegada presentat l'estudi d'impacte ambiental del sector 27 del Pla General d'Ordenació Urbana, annex a l'expedient d'homologació de l'esmentat sector, per la mercantil Altos del Edén, SL, a l'empara del que es disposa en el article 22 del Decreto 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, se sotmet a informació pública pel termini de 30 dies, comptats des de la publicació en el Diari Oficial de la Generalitat Valenciana, durant l'esmentat termini podran presentar-se al·legacions, observacions i tots els documents que s'estimen pertinents.
  
El projecte estarà exposat al públic durant el termini esmentat a l'Ajuntament de Torrevieja, Servei d'Urbanisme.